তবে খোঁজ নিয়ে জানা যায়, চিকিৎসকদের বিরুদ্ধে অবহেলা বা ভুলের অভিযোগ থাকলেও সুষ্ঠুভাবে তদন্ত না করার কারণে অভিযুক্ত চিকিৎসকদের বিরুদ্ধে প্রমাণ পায় না বিএমডিসি। ফলে সরকারি এই প্রতিষ্ঠানের নিরপেক্ষতা নিয়েও অভিযোগ উঠেছে। স্বাধীনতার পর থেকে চিকিৎসকদের বিরুদ্ধে অবহেলা ও ভুলের কত অভিযোগ জমা পড়েছে, সেই হিসাবও প্রতিষ্ঠানটির নেই। নানা অভিযোগের হিসাব রাখা হচ্ছে ২০০৪ সাল থেকে। যেগুলো আছে সেগুলোর মধ্যে কতটি অভিযোগ চিকিৎসায় ভুল বা অবহেলার, তার পৃথক কোন হিসাব নেই।